wickkiey/tamil-wikipedia-chunked huggingface dataset:
# பறக்கும் விளக்கு

புத்த மதத் திருவிழா ஒன்றில் பறக்கும் விளக்குகள்]]
**கொங் மிங் விளக்கு** (*Kongming lantern*) அல்லது **பறக்கும் விளக்கு** (*Sky lantern*) என்பது சீனா போன்ற ஆசிய நாடுகளில் பயன்படுத்தப்படும் ஒருவகை விளக்கு. இதுவே உலகில் முதன்முதலில் கண்டுபிடிக்கப்பட்ட பறக்கும் பலூன் என்றும் கூறலாம். இவ்விளக்குகள் எண்ணெய்காகிதம் என்று அழைக்கப்படும் மிக மெல்லிய காகிதத்தைக் கொண்டு தயாரிக்கப்படுகிறது.மேலும் மூங்கில் வளையம்,காயவைத்த தேங்காய் பருக்கும் *காங் மிங்* விளக்குகளைத் தயாரிக்கப் பயன்படுத்தப்படுகிறது.தேங்காய் பருக்கு அவ்விளக்கு பறப்பதற்கான எரிபொருளாக பயன்படுகிறது.சில நேரங்களில் தேங்காய் பருக்குவிற்கு பதிலாக வேறு சில பொருள்களையும் பயன்படுத்துவார்கள்.  
காங் மிங்' விளக்குகள் *ஜ்ஹு கே லியாங்* எனும் சீனப் பேரரசின் படைத்தளபதியால் கண்டுபிடிக்கப்பட்டன; கண்டுபிடிக்கப்பட்ட காலம் கிபி 3ம் நூற்றாண்டு என அறியப்படுகிறது. முதலில் இவ்விளக்குகள் போர் காலங்களில் தகவல்கள் அனுப்பதற்காகப் பயன்படுத்தப்பட்டிருக்கிறது.ஆபத்து நேரங்களில் சீன படைவீரர்கள் இவ்விளக்குகளை பறக்கவிடுவதன் மூலம் செய்திகளை பறிமாறியுள்ளனர். ஒவ்வொரு வகையான செய்திக்கும் தனித்தனியே நிறம் உண்டு.எனவே சீன வீரர்கள் அவர்கள் தெரிவிக்க வேண்டிய செய்திக்கு ஏற்றது நீறத்தை உடைய *காங் மிங்*விளக்குகளை பறக்கவிட்டு தங்கள் செய்திகளை பறிமாறியுள்ளனர்.  
தற்காலத்தில் காங் மிங் விளக்குகளின் பயன்பாடு என்பது முற்றும் மாறியுள்ளது. அது தற்பொழுது சீனர்களின் பண்பாட்டுச் சின்னமாகவும் பெருநாள் காலப்பொருளாகவும் கருதப்படுகிறது. *காங் மிங்* விளக்குகள் பயன்படுத்துவதன் மூலம் தீ விபத்து போன்ற நிகழ்வுகள் அதிகம் ஏற்படுவதால் சீன நாட்டில் உள்ள 'சண்யா' எனும் தீவில் *காங் மிங்* விளக்குகளை பயன்படுத்துவதற்கு தடை விதிக்கப் பட்டிருக்கிறது. மேலும் மலேசியா, சிங்கப்பூர் போன்ற நாடுகளிலும் கொங் மிங் விளக்குகளைப் பயன்படுத்துவதற்கு தடை விதித்துள்ளனர்.
# இரத்த வங்கி

**இரத்த வங்கி** என்பது மனிதர்களின் எதிர்பாராத விபத்துக்கள், நோய்கள் மற்றும் அறுவை சிகிச்சை ஆகிய நேரங்களில் தேவைப்படும் அதிகப்படியான இரத்தத்தை ஈடு செய்வதற்காக இரத்தத்தை சேமிக்கும் இடமாகும். 18 வயது நிரம்பிய 50 கிலோ எடையுள்ள திடகாத்திரமான ஆண்கள் மற்றும் பெண்கள் 6 மாதங்களுக்கு ஒருமுறை இரத்த தானம் வழங்கலாம். அவ்வாறு வழங்கப்படும் குருதி இரத்த வங்கிகளில் சேமிக்கப்படுகிறது.
# இரத்த வங்கி

## இரத்த வங்கியின் செயல்பாடுகள்

ஒவ்வொரு மனிதனின் உடலிலும் சராசரியாக 4½ (நான்கரை) முதல் 5½ (ஐந்தரை) லிட்டர் இரத்தம் உள்ளது. இரத்த தானம் செய்ய வருபவரிடமிருந்து தேவைக்கேற்ப 350மிலி முதல் 450 மிலி வரை மட்டும் சேகரிக்கப்படுகிறது.  
சேகரிக்கப்பட்ட இரத்தம் இரத்த வங்கிகளில் குளிரூட்டப்பட்டு பாதுகாக்கப்படுகின்றது.சேகரிக்கப்பட்ட முழு இரத்தத்திலிருந்து தேவைக்கேற்ப இரத்தப் பகுதிப் பொருட்கள் பிரித்தெடுக்கப்படுகின்றது.  
இரத்தப் பகுதிப் பொருட்கள் (இரத்தச் சிகப்பணு, இரத்த தட்டுக்கள், பிளாஸ்மா) அனைத்தும் தகுந்த வெப்பநிலையில் குறிப்பிட்ட காலம் வரையிலும் பாதுகாக்கப்படுகிறது.  
ஒவ்வொரு இரத்தப் பகுதிப் பொருட்களும் கீழ்க் கண்ட நாட்கள் வரையிலும் பதப்படுத்தப்பட்டு பாதுகாக்கப்படுகின்றது.  
- தூய இரத்தம் (Whole blood)--35 நாட்கள்
- இரத்தச் சிகப்பணு (Packed Red செல்ஸ்)--42 நாட்கள்
- இரத்தத் தட்டுக்கள் (Platelets)--5 நாட்கள்
- பிளாஸ்மா (Plasma)--1 வருடம்  
இரத்ததானம் செய்தவர்களின் இரத்தம் பரிசோதனை செய்தபிறகே நோயாளிக்குச் செலுத்தப்படுகின்றது.  
இரத்தம் செலுத்தப்படுவதற்கு முன் அந்த இரத்தம் நோயாளிக்கு பொருந்துமா என்று சோதனை செய்தபிறகே வழங்கப்படுகின்றது.
# சபர்மதி ஆசிரமம்

**சபர்மதி ஆசிரமம் ** (Sabarmati Ashram, குசராத்தி: સાબરમતી આશ્રમ) அகமதாபாத் நகரின் நகரமண்டபத்திலிருந்து 4 மைல்கள் தொலைவில் சபர்மதி ஆற்றின் கரையில் புறநகர் சபர்மதியின் புகழ்பெற்ற ஆசிரமம் சாலையில் அமைந்துள்ளது. இது காந்தி ஆசிரமம் என்றும் அரிசன் ஆசிரமம் என்றும் சத்தியாகிரக ஆசிரமம் என்றும் குறிப்பிடப்படுகிறது. மோகன்தாசு கரம்சந்த் காந்தி 1918 முதல் 1933 வரை இங்கு வாழ்ந்திருந்தார். இந்திய விடுதலை இயக்கத்தில் 1930ஆம் ஆண்டு நடைபெற்ற தண்டி யாத்திரையில் முக்கிய பங்காற்றிய இவ்விடம் இந்திய அரசால் தேசிய நினைவுச் சின்னமாக அறிவிக்கப்பட்டுள்ளது.  
சபர்மதி ஆசிரமம் முன்னதாக *சத்தியாகிரக ஆசிரமம்* என அழைக்கப்பட்டது. அகமதாபாத்தில் இருந்த, ஜீவன்லால் தேசாய் என்ற வழக்கறிஞருக்குச் சொந்தமான, தனியார் மாளிகையில் சத்தியாகிரக ஆசிரமம் இயங்கியது. பின்னரே சபர்மதி ஆற்றின் கரையில் உள்ள தற்போதைய இடத்திற்கு மாற்றப்பட்டது. 198 முதல் இந்திய தேசிய காங்கிரசு ஆட்சியில் இந்த ஆசிரமத்திற்கு சொத்துவரி விதிக்கப்பட்டு 2000ஆம் ஆண்டுவரை செலுத்தப்பட்டு வந்துள்ளது. இத்தொகையை சில சிறப்புச் சலுகைகள் மூலம் திருப்பித் தரப்பட்டது. 2007, 2008 ஆண்டுகளிலிருந்து மீண்டும் சொத்துவரி கேட்பு அறிக்கைகள் பெறப்பட்டன. அரசுகொடை மற்றும் மக்கள் நன்கொடையால் நடத்தப்படும் இந்த ஆசிரமத்திற்கு நிரந்தரமாக விலக்கு அளிக்க வேண்டும் என ஆசிரம நிர்வாகம் கோரிக்கை எழுப்பி உள்ளது.
# நஸ்முல் உசைன்

**மொகம்மட் நஸ்முல் உசைன்**: (Mohammad Nazmul Hossain, பிறப்பு: அக்டோபர் 5, 1987) வங்காளதேசம் துடுப்பாட்ட அணியின் பந்துவீச்சாளர், வங்காளதேச கபிகாமி பிரதேசத்தில் பிறந்த இவர் வங்காளதேசம் தேசிய அணி, வங்காளதேச துடுப்பாட்ட ஏ அணி,வங்காளதேச 19 இன் கீழ், செல்கில் கோட்ட அணிகளில் இவர் அங்கத்துவம் பெறுகின்றார்.
# நான்கு ஆசியப் புலிகள்

**நான்கு ஆசியப் புலிகள்** (**நான்கு ஏசியன் புலிகள்**) அல்லது **நான்கு ஆசிய டிராகன்கள்** *(Four Asian Tigers or Asian Dragons)* என்பது ஆசிய நாடுகளிலேயே, பொருளாதாரத்தில் அதிக வளர்ச்சியடைந்த நான்கு நாடுகளைக் குறிக்கிறது. ஹொங்கொங், சிங்கப்பூர், தென் கொரியா மற்றும் தாய்வான் ஆகியவையே இந்த நான்கு நாடுகள்.
# திவான் பகதூர்

**திவான் பகதூர்** (*Diwan Bahadur*) பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டம். இது ராவ் பகதூர் பட்டத்துக்கு அடுத்த உயரிய பட்டமாகும். இந்திய விடுதலை இயக்கத்தில் பங்கு கொண்ட இந்தியர்கள் முன்னர் தங்களுக்கு வழங்கப்பட்ட இப்பட்டங்களை துறப்பதை வழக்கமாகக் கொண்டிருந்தனர்.
# திவான் பகதூர்

## குறிப்பிடத்தக்க சிலர்

1. வெ. இராமபத்ர நாயுடு சமீன்தார், வடகரை மற்றும் தொட்டப்பநாயக்கனூர்
1. முருகதாஸ் தீர்த்தபதி, சமீன்தார், சிங்கம்பட்டி, திருநெல்வேலி
1. சர் டி.விஜயராகவாச்சார்யா, கரூர்
1. இரட்டைமலை சீனிவாசன்
# கான் பகதூர்

***கான் பகதூர்*** (***Khan bahadur*** ') என்பது பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டமாகும். இசுலாமிய, பார்சி மக்களுக்கு **கான் பகதூர்** என்று வழங்கப்பட்டது. சிலநேரங்களில் *ராய் சாகிப்* என்ற பட்டமும் வழங்கப்பட்டது.  
இது வங்காளத்தில் *ராய் பகதூர்* என வழங்கப்பட்டது. "ராவ்" என்ற சொல் "இளவரசர்" என்பதையும் "பகதூர்" என்பது "மாண்பிற்குரியவர்" என்றும் பொருள்படும். பிரித்தானிய இந்தியாவில் இந்துக்களுக்கும் கிருத்துவர்களுக்கும் பதக்கமொன்றுடன் வழங்கப்பட்ட இப்பட்டம் தற்கால பத்மசிறீ போன்ற குடியியல் விருதுகளுக்கு இணையானது.
# கான் பகதூர்

## குறிப்பிடத்தக்க சிலர்

1. திவான் கான் பகதூர் கலிஃபுல்லா சாகிப் இராவுத்தர், புதுக்கோட்டை சமஸ்தானம்
1. கான் பகதூர் முஹம்மது உஸ்மான், சென்னை
1. கான் பகதூர் சர் முகமது ஹபிபுல்லா, சென்னை
1. கான் பகதூர் முஹம்மது பஜ்லுல்லாஹ்,சென்னை
1. கான் பகதூர் காவஸ்ஜி பெட்டிகரா, மும்பை
1. கான் பகதூர் முஹம்மது மூசா சேட்,சென்னை
1. கான் பகதூர் பாசல் அலி
1. குத்துஸ் பாஷா சாகிப்
1. கான் பகதூர் சர் குலாம் முஹம்மத் அலி கான்
1. கான் பகதூர் துபாஷ் அப்துல் காதிர் இராவுத்தர், அபிராமம்
1. கான் பகதூர் விஜயன் V M அப்துல் ரகுமான் அம்பலம், அபிராமம்
1. கான் பகதூர் கபீருதீன் அஹமது, வங்காள நீதிபதி
1. கான் பகதூர் ஜலாலுதீன் அஹமது, வங்காள வழக்கறிஞர்
1. கான் பகதூர் அல்லாஹ் பக்ஷ் கபூல், பாகிஸ்த்தான், சிந்து
1. கான் பகதூர் முஹம்மது அய்யூப் கோரோ, பாகிஸ்த்தான், சிந்து
1. கான் பகதூர் சர் சையது அகமது கான்
# மத்திய பிரதேச முதலமைச்சர்களின் பட்டியல்

வின் மத்திய பிரதேச மாநிலம்]]  
**மத்திய பிரதேச முதலமைச்சர்**, இந்திய மாநிலமான மத்திய பிரதேசத்தின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.
# மத்திய பிரதேச முதலமைச்சர்களின் பட்டியல்

## முதலமைச்சர்கள்

இந்தியாவின் மத்திய பிரதேச மாநில முதலமைச்சர்களின் பட்டியல்:  
| } |
| --- |
| 1 | ரவிசங்கர் சுக்லா | 1 நவம்பர் 1956 | 31 திசம்பர் 1956 | இந்திய தேசிய காங்கிரசு |
| --- | --- | --- | --- | --- |
| 3 | கைலாசநாத் கட்ஜு | 31 சனவரி 1957 | 14 மார்ச் 1957 | இந்திய தேசிய காங்கிரசு |
| 4 | கைலாசநாத் கட்ஜு | 14 மார்ச் 1957 | 11 மார்ச் 1962 | இந்திய தேசிய காங்கிரசு |
| 5 | பகவந்தராவ் மண்ட்லோய் | 12 மார்ச் 1962 | 29 செப்டம்பர் 1963 | இந்திய தேசிய காங்கிரசு |
| 6 | துவாரகா பிரசாத் மிஷ்ரா | 30 செப்டம்பர் 1963 | 8 மார்ச் 1967 | இந்திய தேசிய காங்கிரசு |
| 7 | துவாரகா பிரசாத் மிஷ்ரா | 9 மார்ச் 1967 | 29 சூலை 1967 | இந்திய தேசிய காங்கிரசு |
| 8 | கோவிந்த் நாராயண் சிங் | 30 சூலை 1967 | 12 மார்ச் 1969 | இந்திய தேசிய காங்கிரசு |
| 9 | நரேஷ்சந்திர சிங் | 13 மார்ச் 1969 | 25 மார்ச் 1969 | இந்திய தேசிய காங்கிரசு |
| 10 | ஷ்யாம் சரண் சுக்லா | 26 மார்ச் 1969 | 28 சனவரி 1972 | இந்திய தேசிய காங்கிரசு |
| 11 | பிரகாஷ் சந்திர சேத்தி | 29 சனவரி 1972 | 22 மார்ச் 1972 | இந்திய தேசிய காங்கிரசு |
| 12 | பிரகாஷ் சந்திர சேத்தி | 23 மார்ச் 1972 | 22 திசம்பர் 1975 | இந்திய தேசிய காங்கிரசு |
| 13 | ஷ்யாம் சரண் சுக்லா | 23 திசம்பர் 1975 | 29 ஏப்ரல் 1977 | இந்திய தேசிய காங்கிரசு |
| குடியரசுத் தலைவர் ஆட்சி | 29 ஏப்ரல் 1977 | 25 சூன் 1977 | பொருத்தமற்றது |  |
| 14 | கைலாஷ் சந்திர ஜோஷி | 26 சூன் 1977 | 17 சனவரி 1978 | ஜனதா கட்சி |
| 15 | வீரேந்திர குமார் சக்லேச்சா | 18 சனவரி 1978 | 19 சனவரி 1980 | ஜனதா கட்சி |
| 16 | சுந்தர்லால் பட்வா | 20 சனவரி 1980 | 17 பெப்ரவரி 1980 | ஜனதா கட்சி |
| குடியரசுத் தலைவர் ஆட்சி | 18 பெப்ரவரி 1980 | 8 சூன் 1980 | பொருத்தமற்றது |  |
| 17 | அர்ஜுன் சிங் | 8 சூன் 1980 | 10 மார்ச் 1985 | இந்திய தேசிய காங்கிரசு |
| 18 | அர்ஜுன் சிங் | 11 மார்ச் 1985 | 12 மார்ச் 1985 | இந்திய தேசிய காங்கிரசு |
| 19 | மோதிலால் வோரா | 13 மார்ச் 1985 | 13 பெப்ரவரி 1988 | இந்திய தேசிய காங்கிரசு |
| 20 | அர்ஜுன் சிங் | 14 பெப்ரவரி 1988 | 24 சனவரி 1989 | இந்திய தேசிய காங்கிரசு |
| 21 | மோதிலால் வோரா | 25 சனவரி 1989 | 8 திசம்பர் 1989 | இந்திய தேசிய காங்கிரசு |
| 22 | சியாமா சரண் சுக்லா | 9 திசம்பர் 1989 | 4 மார்ச் 1990 | இந்திய தேசிய காங்கிரசு |
| 23 | சுந்தர்லால் பட்வா | 5 மார்ச் 1990 | 15 திசம்பர் 1992 | பாரதிய ஜனதா கட்சி |
| குடியரசுத் தலைவர் ஆட்சி | 16 திசம்பர் 1992 | 6 திசம்பர் 1993 | பொருத்தமற்றது |  |
| 24 | திக்விஜய் சிங் | 7 திசம்பர் 1993 | 1 திசம்பர் 1998 | இந்திய தேசிய காங்கிரசு |
| 25 | திக்விஜய் சிங் | 1 திசம்பர் 1998 | 8 திசம்பர் 2003 | இந்திய தேசிய காங்கிரசு |
| 26 | உமா பாரதி | 8 திசம்பர் 2003 | 23 ஆகத்து 2004 | பாரதிய ஜனதா கட்சி |
| 27 | பாபுலால் கௌர் | 23 ஆகத்து 2004 | 29 நவம்பர் 2005 | பாரதிய ஜனதா கட்சி |
| 28 | சிவ்ராஜ் சிங் சௌஃகான் | 29 நவம்பர் 2005 | 12 திசம்பர் 2008 | பாரதிய ஜனதா கட்சி |
| 29 | சிவ்ராஜ் சிங் சௌஃகான் | 12 திசம்பர் 2008 | 13 திசம்பர் 2013 | பாரதிய ஜனதா கட்சி |
| 30 | சிவ்ராஜ் சிங் சௌஃகான் | 14 திசம்பர் 2013 | 17 திசம்பர் 2018 | பாரதிய ஜனதா கட்சி |
| 31 | கமல் நாத் | 17 திசம்பர் 2018 | 23 மார்ச் 2020 | இந்திய தேசிய காங்கிரசு |
| 32 | சிவ்ராஜ் சிங் சௌஃகான் | 23 மார்ச் 2020 | 12 திசம்பர் 2023 | பாரதிய ஜனதா கட்சி |
| 33 | மோகன் யாதவ் | 13 திசம்பர் 2023 | தற்போது வரை | பாரதிய ஜனதா கட்சி |
# கேமரன் வைட்

**கேமரூன் லியோன் ஒயிட்** (Cameron Leon White பிறப்பு: ஆகஸ்ட் 18, 1983) ஒரு ஆஸ்திரேலிய துடுப்பாட்ட அணியின் வீரர் மற்றும் முன்னாள் ஆஸ்திரேலிய இருபது 20 மற்றும் விக்டோரியன் புஷ்ரேஞ்சர்ஸ் துடுப்பாட்ட அணியின் தலைவர் ஆவார். நடுத்தர வரிசை மட்டையாளர் மற்றும் வலது கை சுழற்பந்து பந்து வீச்சாளர், வைட் 2000-01ஆம் ஆண்டில் முதல் தரத் துடுப்பாட்டப் போட்டிகளில் விக்டோரியன் புஷ்ரேஞ்சர்ஸ் அணி சார்பாக இவர் அறிமுகமானார். விக்டோரியா அணியின் வீரர் ஷேன் வார்னுடனான ஆரம்பகாலங்களில் இவர் ஒப்பிடப்பட்டார். ஆத்திரேலியா விக்டோரியா பிராந்தியத்தில் பிறந்த இவர் ஆத்திரேலியா தேசிய அணி, ஆத்திரேலியா துடுப்பாட்ட ஏ, சமர்செட் அணி, ரோயல் செலஞ்சர்ஸ் அணி டெக்கன் சார்ஜஸ், விக்டோரியா பிராந்திய அணிகளில் இவர் அங்கத்துவம் பெறுகின்றார்.  
2003 ஆம் ஆண்டில் இவர் விக்டோரியாத் துடுப்பாட்ட அணியின் தலைவராக நியமிக்கப்பட்டார். அப்போது இவரின் வயது 20 ஆகும்.இதன்மூலம் மிக இளம் வயதில் அந்த அணியின் தலைவராக நியமனம் பெற்றவர் எனும் பெருமை பெற்றார். 2005 ஆம் ஆண்டு முதல் இவர் பரவலாக அரியப்பட்டார். இருந்தபோதிலும் சில போட்டிகளில் மட்டுமே விளையாடும் வாய்ப்பினைப் பெற்றார். மேலும் அப்போதைய அணியின் தலைவரான ரிக்கி பாண்டிங் இவர் முன்னணிப் பந்துவீச்சாளராக ஆக வேண்டும் எனில் இன்னும் திறமையினை சிறப்பாகப் பயன்படுத்த வேண்டும் எனத் தெரிவித்தார். மேலிம் இங்கிலாந்து மாகாணப் போட்டிகளில் சிறப்பான திறனை வெளிப்படுத்தியதன் விளைவாக இவர் ஆத்திரேலியத் துடுப்பாட்ட அணியின் தேர்வாளர்களால் ஈர்க்கப்பட்டார். 2008 ஆம் ஆண்டில் தேர்வுத் துடுப்பாட்ட போட்டித் தொடரில் இவர் தேர்வானார்.  
2012 ஆம் ஆண்டு வரை இவர் இருபது20 போட்டித் தலைவராக இருந்தார். பிக்பாஷ் லீக்கில் இவர் மோசமான திறனை வெளிப்படுத்தியதன் மூலம் இவர் தலைவர் பதவியில் இருந்து விலக்கப்பட்டார். மெல்போர்ன் ஸ்டார்ஸ் அணி சார்பாக விளையாடிய போது இவருக்கு *பியர்* எனும் புனைப் பெயர் வந்தது.
# கேமரன் வைட்

## சர்வதேச போட்டிகள்

### தேர்வுத் துடுப்பாட்டம்

2008 ஆம் ஆண்டில் ஆத்திரேலியத் துடுப்பாட்ட அணி இந்தியாவில் சுற்றுப்பயணம் செய்து விளையாடியது .அக்டோபர் 9, பெங்களூரு சின்னசுவாமி துடுப்பாட்ட அரங்கில் நடைபெற்ற இந்தியயத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 13 பந்துகளில் ஆறு ஓட்டங்களை எடுத்து சர்மா பந்துவீச்சில் ஆட்டமிழந்தார். பின் பந்துவீச்சில் 13 ஓவர்களை வீசி 39 ஓட்டங்களை விட்டுக் கொடுத்தார். இதில் இரண்டு ஓவர்களை மெய்டனாக வீசினார். ஆனால் இலக்கினைக் கைப்பற்றவில்லை.இரண்டாவது ஆட்டப் பகுதியில் 14 பந்துகளில் 18 ஓட்டங்கள் எடுத்து இறுதிவரை ஆட்டமிழக்காமல் இருந்தார். இந்தப் போட்டிசமனில் முடிந்தது. 2008 ஆம் ஆண்டில் ஆத்திரேலியத் துடுப்பாட்ட அணி இந்தியாவில் சுற்றுப்பயணம் செய்து விளையாடியது .நவம்பர் 6, நக்பூர் துடுப்பாட்ட அரங்கில் நடைபெற்ற இந்தியயத் துடுப்பாட்ட அணிக்கு எதிரான நன்காவது தேர்வுத் துடுப்பாட்டப் போட்டியியின் முதல் ஆட்டப் பகுதியில் 133 பந்துகளில் 46 ஓட்டங்களை எடுத்து ஹர்பஜன் சிங் பந்துவீச்சில் ஆட்டமிழந்தார். பின் பந்துவீச்சில் 10 ஓவர்களை வீசி 24 ஓட்டங்களை விட்டுக் கொடுத்தார். இதில் ஒரு ஓவரை மெய்டனாக வீசினார். ஆனால் இலக்கினைக் கைப்பற்றவில்லை.இரண்டாவது ஆட்டப் பகுதியில் இரண்டு ஓவர்களை வீசி 15 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் இந்திய அணி 172 ஓட்டங்களில் வெற்றி பெற்றது.
# டிம் பெயின்

**டிமோத்தி டேவிட் பெயின்** (Timothy David Paine, பிறப்பு: திசம்பர் 8, 1984) என்பவர் ஆத்திரேலியத் துடுப்பாட்டக்காரர் ஆவார். இவர் தேர்வுப் போட்டிகளில் ஆத்திரேலியத் துடுப்பாட்ட அணியின் தலைவராக செயல்பட்டு வருகிறார். இவர் ஒரு இழப்புமுனைக் கவனிப்பாளரும் வலது கை மட்டையாளரும் ஆவார். ஆத்திரேலியாவின் தஸ்மேனியா பிராந்தியத்தில் பிறந்த இவர் பன்னாட்டுப் போட்டிகளில் ஆத்திரேலியா அணிக்காவும் உள்ளூர்ப் போட்டிகளில் தாஸ்மானியா அணிக்காகவும் விளையாடி வருகிறார்.
# இழைபாக்டீரியா

**இழைபாக்டீரியா** (*Actinobacteria*) அதிக G+C விகிதம் கொண்ட கிராம் நேர்மறை பாக்டீரியாவாகும். இவை நிலத்தில்/நீரில் வாழக்கூடியன. இவற்றை வகைப்படுத்த இரும்பின் (Fe3+) எடுத்துக்கொள்ளும் வழிமுறையை சான்றாக கொண்டு வகைப்படுத்தினர். குலுட்டமைன் உற்பத்திகை என்னும் நொதியைக்கொண்டு அலசவும் பறிந்துரைக்கின்றனர். சைபீரியவில் கண்டுபிடிக்கப்பட்ட இழைபாக்டீரியா மாதிரி பூமியில் வாழும் மிகப்பழைய உயிரி எனக்கருதப்படுகிறது..
# இழைபாக்டீரியா

## **பண்புகள்**

இழைபாக்டீரியா நிலத்தில் காணப்படும் பொதுநுண்ணுயிரியாகும். அதில் மேலும் சில நன்னீர் மற்றும் கடல்சார் (உப்புநீர்) பகுதிகளிலும் வாழக்கூடியதாக உள்ளது. அது வன் கனிமப்பொருட்களை சிதைப்பதில் முக்கியப் பங்கு வகிக்கிறது. குறிப்பாக மரநார் (செல்லுலோசு) மற்றும் கைற்றினை சிதைப்பிலும், அதுவே கரிம சுழற்சி மற்றும் மாறுபாட்டில் மையப்பங்காக திகழ்கிறது. இது மண்ணின் வளத்திலும், வண்டல் உருவாக்கத்திலும் பெரும் பங்காற்றுகிறது. மைக்கோபாக்டீரியம், காரிணிபாக்டீரியம், ச்ட்ரெப்டோமைசிச் ஆகியன குறிப்பிடத்தக்க அங்கத்தினர்.  
இழைபாக்டீரியா, இரண்டாம் தர அணுவெறிகையை உற்பத்தி செய்வதில் பெறிதும் அறியப்பட்டவை. இதை 1940ம் ஆண்டு செல்மன் வாக்ச்மான் மண்ணிலிருந்து கண்டறிந்தார். அதில் ஆக்டினோமைசின் என்னும் சேர்மத்தை கண்டற்ந்ததற்காக நோபல் பரிசும் பெற்றார். இவைகளில் *ச்ட்ரெப்டோமைசிச்* என்னும் பேரிணத்தில் அதிகப்படியான 2°ம் தர வளர்சிதை மாற்றப்பொருள் கண்டறியப்பட்டுள்ளது. இது முதலில் ஆக்டினோமைசீட்சு எனவும் பின்பு ஆக்டினோபாக்டீரியா (இழைபாக்டீரியா) எனவும் பெயர் மாற்றம் பெற்றது. காரணம் இவை புஞ்சைகளைப்போல் தண்டு (மைசீலியம்) தோற்றம் கொண்டதாக காணப்படுகிறது. இதில் பல பிராணவாயுவைக்கொண்டும் சில பிராணவாயுவை வெருத்தும் வாழ்கிறது. இவைகளில் ஃப்ர்மிகியூட்ச்களை தவிர்த்து கிராம் பாசிட்டிவ் வகையை சார்ந்தும், அவைகளுள் சில அரணமைக்கும் தன்மை கொண்டதாகவும் காணப்படுகிறது.  
இது மட்டுமல்லாது நாம் மழைக்காலங்களில் மிகவும் ரசிக்கும் மண்வாசனை இவ்விழைபாக்டீரியாவால் உற்பத்தி செய்யப்படும் சியோச்மின் என்னும் சேர்மத்தால் தான் என்பதை அறிக. இவைகளில் சிலவற்றிற்கு, மனிதனின் நிறங்களுக்கு காரணமான மெலனின் என்னும் நிறமியை உற்பத்தி செய்யும் ஆற்றல் கூட காணப்படுகிறது.
# இழைபாக்டீரியா

## **பயன்கள்**

இவைகளில் ச்ட்ரெப்டொமைசிச் என்னும் பேரினத்தில் இருந்து அதிகப்படியான இரண்டாம் நிலை அணுவெறிகையைப் பெற்றுள்ளனர். இந்த இரண்டாம் தர அணுவெறிகையைப் பயன்படுத்தி நாம் பல நோய்களுக்கு மருந்தாகப்பயன்படுத்துகிறோம். இவ்வகை சேர்மத்தை உயிர்ப்பகை என அறியப்படுகிறது.
இவை பூமியில் தனிம சுழற்சிக்கும் அவை மறுபயன்பாட்டில் வருவதற்கும் முக்கிய காரணியாகத் திகழ்கிறது. மண்ணின் வளம், அவைகளில் இருக்கின்ற உக்கல் (humus) உருவாவதில் பெரும் பங்கு வகிக்கிறது. இவைகளின் பயன்களை அறிய பல ஆய்வுகள் நடந்த வன்னமுள்ளன. பெரும்பாலானவை இன்னும் அறியப்படாமலே இருக்கிறது.
# இழைபாக்டீரியா

## **தீமைகள்**

இழைபாக்டீரியாவில் முதலில் அறியப்பட்டது நோயுண்டாக்குவன வாகவே. இழைபாக்டீரியா நோய்க் காரணியாக முக்கியப் பங்காற்றுகின்றன. காசநோயை உண்டாக்கும் *மைக்கோபாக்டீரியம் டியூபர்குளோசிச்*, தொழு நோயை ஏற்படுத்தும் *மை. லெப்பரே*, நொகார்டியோசிச், மைசிட்டோமாச், ச்ட்ரெப்டோத்ரிக்கோசிச், ஆக்டினோமைக்காசிச் எனப் பல நோய்களைப் பரப்புகின்றன. மேலும் இவைகளில் சில தாவரத்திற்கும் நோய்களைப் பரப்புகின்றன.
# ஸ்டீவ் சிமித்

**ஸ்டீவன் பீட்டர் சிமித்**: (Steven Peter "Steve" Smith, பிறப்பு: சூன் 2 1989) ஆத்திரேலியா துடுப்பாட்ட அணியின் மட்டையாளர் மற்றும் முன்னாள் அணித்தலைவர் ஆவார்.ஏப்ரல், 2018 அன்றைய நிலவரப்படி பன்னாட்டுத் துடுப்பாட்ட அவையின் தேர்வுத் துடுப்பாட்டத் தரவரிசையில் இரண்டாம்lஇடத்தில் உள்ளார். டிசம்பர் 30, 2017 இல் தேர்வுத் துடுப்பாட்ட தரவரிசையில் 947 புள்ளிகள் பெற்றார். இது துடுப்பாட்ட வரலாற்றில் வீரர் ஒருவர் பெறும் இரண்டாவது அதிகபட்ச புள்ளியாகும்.டான் பிராட்மன் 961 புள்ளிகளோடு முதல் இடத்தில் நீடிக்கிறார். சிறந்த துடுப்பாட்ட வீரர்களில் ஒருவராக அறியப்படுகிறார். உள்ளூர் துடுப்பாட்டப் போட்டிகளில் நியூ சவுத் வேல்ஸ் மற்றும் *சிட்னி சிக்சர்ஸ் அணிக்காக* விளையாடி வருகிறார்.  
வலது கை சுழற்பந்துவீச்சாளராக முதலில் அணிக்குத் தேர்வானார் தற்போது மட்டையாளராக<nowiki/>விளையாடி வருகிறார். 2010 மற்றும் 2011 ஆகிய ஆண்டுகளில் சில தேர்வுத்துடுப்பாட்டப் போட்டிகளில் விளையாடினார். அதன் பின் 2013 ஆம் ஆண்டுகளில் இருந்து இவருக்கு அணியில் நிரந்தர இடம் கிடைத்தது. 2015 ஆம் ஆண்டின் இறுதியில் மைக்கேல் கிளார்க்கிடம் இருந்த அணித்தலைவர் பொறுப்பு இவரிடம் வந்தது. அதன் பின்பு நான்காவது வீரராக விளையாடி வருகிறார்.  
இவர் பல விருதுகளைப் பெற்றுள்ளார். குறிப்பாக பன்னாட்டுத் துடுப்பாட்ட அவையின் 2015 ஆம் ஆண்டிற்கான சிறந்த துடுப்பாட்ட வீரருக்கான விருதைப் பெற்றார். மேலும் 2015 மற்றும் 2017 ஆம் ஆண்டிற்கான சிறந்த தேர்வுத் துடுப்பாட்ட வீரருக்கான விருதையும், 2015 மற்றும் 2018 ஆம் ஆண்டிற்கான ஆலன்பார்டர் பதக்கத்தையும் , 2015 மற்றும் 2018 ஆம் ஆண்டிற்கான சிறந்த ஆத்திரேலியத் தேர்வுத் துடுப்பாட்ட வீரருக்கான விருது, 2015 ஆம் ஆண்டிற்கான சிறந்த ஆத்திரேலிய ஒருநாள் பன்னாட்டுத் துடுப்பாட்ட வீரருக்கான விருதுகளைப் பெற்றுள்ளார். 2015 ஆம் ஆண்டில் விசுடன் துடுப்பாட்டாளர்களின் நாட்குறிப்பானது இவரை சிறந்த வீரராக அறிவித்தது. 2014 ஆம் ஆண்டில் மார்ட்டின் குரோவ் என்பவர் ஜோ ரூட், விராட் கோலி, கேன் வில்லியம்சன் மற்றும் ஸ்டீவ் சுமித் ஆகிய நான்கு இளம் வீரர்கள் சிறந்த தேர்வுத் துடுப்பாட்ட வீரர்கள் எனத் தெரிவித்தார்.  
மார்ச், 2018 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டத்தில் பந்தை சேதப்படுத்தியதாக விமர்சனத்திற்கு உள்ளானார். பின் ஆத்திரேலியத் துடுப்பாட்டக் கட்டுப்பாட்டு வாரியத்தின் விசாரணைக்குப் பின் சர்வதேச மற்றும் உள்ளூர் போட்டிகளில் விளையாட இவருக்கு ஓராண்டு தடைவிதித்தது.
# ஸ்டீவ் சிமித்

## ஆரம்பகாலவாழ்க்கை

ஸ்டீவ் சுமித் சூன் 2 1989 இல் சிட்னி, ஆத்திரேலியாவில் பிறந்தார். இவரின் தந்தை பீட்டர் ஆத்திரேலியாவைச் சார்ந்தவர், இவர் வேதியியல் பிரிவில் பட்டம் பெற்றவர் ஆவார். தாய் கிலியன்,இலண்டன் நாட்டைச் சேர்ந்தவர். சுமித் மேனாய் உயர்நிலைப்பள்ளியில் பயின்றார். 17 ஆவது வயதில் பள்ளிப் படிப்பை நிறுத்திவிட்டு இங்கிலாந்தில் துடுப்பாட்டம் விளையாடச் சென்றார்.  
இவரின் தாய் இலண்டன் நாட்டைச் சார்ந்தவர் என்பதனால் இவருக்கு ஆத்திரேலியா மற்றும் இலண்டன் ஆகிய இருநாடுகளின் குடியுரிமையைப் பெற்றுள்ளார். இவர் மக்குவாரி பல்கலைக்கழகத்தில் வணிகம் மற்றும் சட்டம் பயின்ற டேனி வில்லிஸ் என்பவருடன் பொருத்தம் வலுப்படுத்தலில் (*டேட்டிங்)* இருந்து வந்தார். சூன், 2017 இல் இவர்களின் உறுதிபார்த்தல் அறிவிப்பு வெளியானது. *தெ ஜர்னி (*பயணம்) எனும் இவரின் சுயசரிதை நூல் அக்டோபர் 25, 2017 இல் வெளியானது.
# ஸ்டீவ் சிமித்

## இந்தியன் பிரீமியர் லீக்

ஜெஸ்ஸி ரைடருக்கு மாற்றாக ஸ்மித்தை முதன்முதலில் ராயல் சேலஞ்சர்ஸ் பெங்களூரு 2010 இந்தியன் பிரீமியர் லீக்கிற்காக வாங்கியது. 2011 ஐபிஎல் வீரர்கள் ஏலத்தின்போது, அவரை கொச்சி டஸ்கர்ஸ் கேரளா 200,000 டாலருக்கு ஏலத்தில் எடுத்தது. ஆனால் அவருக்கு கணுக்கால் அறுவை சிகிச்சை செய்ய வேண்டியிருந்தது, அதனால் அந்த பருவத்தில் அவர்களுக்காக விளையாட இயலாமல் போனது.  
அடுத்த பருவத்தில் , கொச்சி டஸ்கர்ஸ் ஐ.பி.எல்லில் இருந்து நீக்கப்பட்டு, ஸ்மித் ஏலத்திற்கு வைக்கப்பட்டார். இவர் 2012 ஐபிஎல் வீரர்கள் ஏலத்தில் எந்த அணியாலும் வாங்கப்படவில்லை. ஆனால் பின்னர் மிட்செல் மார்ஷுக்கு மாற்றாக புனே வாரியர்ஸ் இந்தியா அவரை ஏலத்தில் எடுத்தது. தனது புதிய அணிக்கான தனது முதல் போட்டியில், 32 பந்துகளில் 39 ரன்கள் எடுத்து மும்பை இந்தியன்ஸ் அணிக்கு எதிரான தனது அணியை வெற்றியை நோக்கி அழைத்துச் சென்றார். இந்தப் போட்டியில் இவர் ஆட்ட நாயகன் விருதைப் பெற்றார்.
# ஸ்டீவ் சிமித்

## சாதனைகள்

சர்வதேச துடுப்பாட்டப் போட்டிகளில் 10,000 ஓட்டங்களை விரைவாக எட்டிய ஆத்திரேலிய மட்டையாளர் மற்றும் உலகின் ஆறாவது விரைவான மட்டையாளர் எனும் சாதையினை படைத்தார். மேலும் தேர்வுத் துடுப்பாட்டப் போட்டிகளில் 7,000 ஓட்டங்களை விரைவாக எட்டிய மட்டையாளர் எனும் சாதனையினைப் படைத்தார் . மேலும் தேர்வுத் துடுப்பாட்டப் போட்டிகளில் விரைவாக 6,000 ஓட்டங்களை விரைவாக எடுத்த இரண்டாவது இளம் ஆத்திரேலிய வீரர் எனும் சாதனை படைத்தார். முதல் இடத்தில் டான் பிரட்மன் உள்ளார். நான்கு ஆண்டுகள் தொடர்ச்சியாக தேர்வுத் துடுப்பாட்டப் போட்டிகளில் 1,000 ஓட்டங்களுக்கு மேல் அடித்த இரண்டாவது மட்டையாளர் ஆனார் . தேர்வுத் துடுப்பாட்டப் போட்டிகளில் ஐசிசி தரவரிசையில் 947 புள்ளிகளைப் பெற்றார். இது டான் பிராட்மேனின் 961 க்குப் அடுத்ததாக இரண்டாவது மிக உயர்ந்த தரவரிசையாகக் கருதப்படுகிறது. ஐசிசி சிறந்த தேர்வுத் துடுப்பாட்ட வீரர் விருதை ஒன்றுக்கு மேற்பட்ட முறை வென்ற ஒரே வீரர். ஐ.சி.சி தேர்வுத் துடுப்பாட்ட மட்டையாளர் தரவரிசையில் முதலிடம் பிடித்த இரண்டாவது இளைய மட்டையாளர் . 2015 துடுப்பாட்ட உலகக் கோப்பையில் தொடர்ச்சியாக ஐந்து போட்டிகளில் ஐம்பது ஓட்டங்களுக்கு மேல் எடுத்தார். 2018 ஆம் ஆண்டு தென்னாப்பிரிக்காவுக்கான ஆத்திரேலிய சுற்றுப்பயணத்தின் போது தேர்வுத் துடுப்பாட்டப் போட்டியில் குச்சக் காபாளராக இல்லாமல் ஐந்து *கேட்சுகளை* எடுத்தார். இதன்மூலம் உலக சாதனையை சமன் செய்தார், மேலும் இந்த சாதனையை நிகழ்த்திய 11 வது களத்தடுப்பாளர் ஆவார். சர் கார்பீல்ட் சோபர்ஸ் டிராபியை (ஐ.சி.சி ஆண்டின் சிறந்த துடுப்பாட்ட விருது) வென்ற இளம் வயது வீரர் ஆவார். ஆலன் பார்டர் பதக்கம் ஒன்றுக்கு மேற்பட்ட முறை வென்றுள்ள ஐந்தாவது வீரர். நான்கு முறை மெக்கில்வ்ரே பதக்கம் வென்ற முதல் துடுப்பாட்ட வீரர் ஆவார்.
# கலம் பேர்க்சன்

**கலம் ஜேம்ஸ் பேர்க்சன்**: (Callum James Ferguson, பிறப்பு: நவம்பர் 21, 1984) ஆத்திரேலியா துடுப்பாட்ட அணியின் துடுப்பாட்டக்காரர். வட எடிலைட் தென் ஆத்திரேலியாவில் பிறந்த இவர் ஆத்திரேலியா தேசிய அணி, ஆத்திரேலியா துடுப்பாட்ட ஏ அணி, தென் ஆத்திரேலியா அணிகளில் இவர் அங்கத்துவம் பெறுகின்றார்.
# ஷோன் டைட்

**ஷோன் வில்லியம் டைட்**: (Shaun William Tait, பிறப்பு: பெப்ரவரி 22, 1983) ஆத்திரேலியா துடுப்பாட்ட அணியின் முன்னாள் பந்து வீச்சாளர். பெட்புட் பார்க், தென் ஆத்திரேலியாவில் பிறந்த இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளிலும் விளையாடியுள்ளார். இவர் *ஹோபார்ட் ஹரிகேன்ஸ் அணிக்காக பிக் பாஷ் லீக்கில்* *விளையாடினார்.* இவர் வலது கை விரைவு வீச்சாளர் ஆவார். மார்ச் 28, 2011 இல் 2011 துடுப்பாட்ட உலகக்கோப்பையோடு ஒருநாள் பன்னாட்டுத் துடுப்பாட்டப் போட்டிகளில் இருந்து தான் ஓய்வு பெறுவதாக அறிவித்தார். மார்ச், 2017 ஆம் ஆண்டில் அனைத்து வடிவத் துடுப்பாட்டங்களில் இருந்தும் ஓய்வு பெறுவதாக அறிவித்தார்.
# ஷோன் டைட்

## சரவதேச போட்டிகள்

### ஒருநாள் பன்னாட்டுத் துடுப்பாட்டம்

பெப்ரவரி 2, 2007 இல் சிட்னி கிரிக்கெட் மைதானத்தில் நடைபெற்ற 20016-07 *காமன்வெல்த் பேங்க் தொடரில்* இங்கிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் 10 ஓவர்கள் வீசி 68 ஓட்டங்களை விட்டுக் கொடுத்து 2 இலக்குகளைக் கைப்பற்றினார். எட்மன் ஜோய்ஸ் இலக்கினை முதல் இலக்காகக் கைப்பற்றினார். பின் மெல்போர்ன் துடுப்பாட்ட மைதானத்தில் நடைபெற்ற நியூசிலாந்து துடுப்பாட்ட அணிக்கு எதிரான போட்டியில் சிக்கனமாகப்பந்து வீசினார். அதில் 10 ஓவர்கள் வீசி 26 ஓட்டங்களை மட்டுமே விட்டுக் கொடுத்து 1 இலக்கினைக் கைப்பற்றியுள்ளார். இந்தப் போட்டியில் இவர் மணிக்கு 160 கிலோமீட்டர் வேகத்தில் பந்துவீசினார். ஆனால் இந்தத் தொடரில் மற்ற போட்டிகளில் விளையாடவில்லை. இந்தத் தொடரின் முடிவில் 3 இலக்கினைக் கைப்பற்றினார். இவரின் பந்து வீச்சு சராசரி 31.33 ஆகும்.  
பின் சேப்பல் ஹாட்லீ கோப்பைக்கான தொடரில் நியூசிலாந்து துடுப்பாட்ட அணிக்கு எதிரான தொடரில் ஆத்திரேலிய விளையாடும் அணியில் இவர் விளையாடும் வாய்ப்பினைப் பெற்றார். இந்தத் தொடரின் இறுதி இரண்டு போட்டிகளில் இவர் விளையாடினார். இந்தத் தொடரில் மட்டையாளர்களே ஆதிக்கம் செலுத்தினர். இந்தத் தொடரின் இறுதியில் 2 இலக்குகளை மட்டுமே கைப்பற்றினார். வலிமையான ஆத்திரேலிய அணியினை வீழ்த்தி நியூசிலாந்து அணி தொடரை வென்றது. இந்தத் தொடரில் நியூசிலாந்து அணி இரு முறை 300 ஓட்டங்களுக்கு மேல் *சேஸ்* செய்து வெற்றி பெற்றது குறிப்பிடத்தக்கது.  
மேற்கிந்தியத் தீவுகளில் நடைபெற்ற 2007 துடுப்பாட்ட உலகக்கிண்ணத் தொடரில் ஆத்திரேலிய அணியில் 15 பேர் கொண்ட குழுவில் இவர் இருந்தார். பிறெட் லீ காயம் காரணமாக விலகியதால் இவரின் பங்களிப்பு அதிக கவனம் பெற்றது. இந்தத் தொடரின் இறுதியில் அதிக இலக்குகள் வீழ்த்திய பந்துவீச்சாளர்களின் தரவரிசையில் 23 இலக்குகள் எடுத்து 2 ஆவது இடம் பிடித்தார். இவரின் பந்துவீச்சு சரசரி 20.30 ஆக இருந்தது. ஆன்டிகுவா குவாத்தமாலாவில் இங்கிலாந்து துடுப்பாட்ட அணிக்கு எதிரான போட்டியில் 10 ஓவர்கள் வீசி 41 ஓட்டங்களை விட்டுக் கொடுத்து 3 இலக்குகளைக் கைப்பற்றினார். இந்தப் போட்டியில் இவர் ஆட்டநாயகன் விருது பெற்றார். மேலும் செயிண்ட் லூசியாவில் தென்னாபிரிக்கத் துடுப்பாட்ட அணிக்கு எதிரான போட்டியில் 10 ஓவர்கள் வீசி 39 ஓட்டங்களை விட்டுக் கொடுத்து 4 இலக்குகளைக் கைப்பற்றினார். இதுதான் இவரின் சிறந்த பந்துவீச்சாக உள்ளது. மேலும் இலங்கைத் துடுப்பாட்ட அணிக்கு எதிரான இறுதிப்போட்டியில் இவர் இலக்கினைக் கைப்பற்றவில்லை. ஆனால் இந்தப் போட்டியில் ஆத்திரேலிய அணி கோப்பை வென்று அதிக முறை துடுப்பாட்ட கோப்பை வென்ற அணி எனும் சாதனை படைத்தது.
# ஜோன் ஹேஸ்டிங்ஸ்

**ஜோன் வோன் ஹேஸ்டிங்ஸ்**: (John Wayne Hastings, பிறப்பு: நவம்பர் 4, 1985) ஆத்திரேலியா துடுப்பாட்ட அணியின் பந்துவீச்சாளர். பெட்புட் பார்க், நிவ் சவ்த் வேல்ஸ் இல் பிறந்த இவர் ஆத்திரேலியா தேசிய அணி, நிவ் சவ்த் வேல்ஸ் XI, நிவ் சவ்த் வேல்ஸ் 17இன் கீழ் துடுப்பாட்ட அணி, நிவ் சவ்த் வேல்ஸ் 19இன் கீழ் துடுப்பாட்ட அணி, விக்டோரியா பிராந்திய அணிகளில் அங்கத்துவம் பெறுகின்றார்.
# எஸ். குமாரசாமி ரெட்டியார்

திவான் பகதூர் **எஸ். குமாரசாமி ரெட்டியார்** (ஏப்ரல் 23, 1876 - ?) ஒரு தமிழக அரசியல்வாதி. சென்னை மாகாணத்தின் சட்டமன்ற உறுப்பினராகவும் கல்வி மற்றும் சுங்கத்துறை அமைச்சராகவும் பணியாற்றியவர்.  
திருநெல்வேலியில் பிறந்த குமாரசாமி திருநெல்வேலி இந்துக் கல்லூரியிலும் சென்னை மாநிலக் கல்லூரியிலும் கல்வி கற்றார். பின்னர் சென்னை சட்டக்கல்லூரியில் பட்டம் பெற்றார். 1926 வரை அரசு தரப்பு வழக்கறிஞராக திருநெல்வேலியில் பணியாற்றினார். 1920களின் இறுதியில் நீதிக்கட்சியில் இணைந்தார். 1930 சட்டமன்றத் தேர்தலில் நீதிக்கட்சி சார்பாக சென்னை மாகாண சட்டமன்றத்துக்கு தெர்ந்தெடுக்கப்பட்டார். 1930-36 காலகட்டத்தில் முனுசாமி நாயுடு மற்றும் பொப்பிலி அரசர் ஆகியோரின் அமைச்சரவைகளில் கல்வி மற்றும் சுங்கவரித்துறை அமைச்சராகப் பணியாற்றினார். 1936ல் உடல்நலக் குறைவு காரணமாக அமைச்சர் பதவியிலிருந்து விலகினார்.
# மிட்செல் ஜோன்சன்

**மிட்செல் கெய் ஜோன்சன்** (*Mitchell Guy Johnson*, பிறப்பு: நவம்பர் 2, 1981) ஆத்திரேலிய துடுப்பாட்ட அணியின் பந்துவீச்சாளர். இடக்கை வேகப் பந்துவீச்சாளரான இவர் சகலதுறை ஆட்டக்காரர். டவுன்வில் குயின்ஸ்லாந்தில் பிறந்த இவர் ஆத்திரேலியத் தேசிய அணி, மேற்கு ஆத்திரேலியா துடுப்பாட்ட அணி, குயின்ஸ்லாந்து பிராந்திய அணிகளில் விளையாடுகிறார். பன்னாட்டுத் துடுப்பாட்ட அவையின் 2009 ஆம் ஆண்டிற்கான "சிறந்த துடுப்பாட்ட வீரர்" விருதைப் பெற்றார்.
# முள்ளியூர்ப் பூதியார்

முள்ளியூர்ப் பூதியார் சங்ககாலத்துப் பெண்புலவர்களில் ஒருவர். பூதன் ஆண்பால் பெயர். பூதி பெண்பால் பெயர். இவரது பாடல் சங்கநூல் தொகுப்பில் ஒன்றே ஒன்று உள்ளது. அது அகநானூறு 173.
# முள்ளியூர்ப் பூதியார்

## பாடல் தரும் செய்திகள்

### பொருள்செய்வதன் நோக்கம்

- சங்ககாலத்தில் வினை என்னும் சொல் போரிடும் செயலைக் குறிக்கும். 'வினை முற்றிய தலைவன்' என்னும்போது இச்சொல் இப் பொருள்படுவதைக் காணலாம். பொருள் தேடும் பொருள்செய் வகையைக் குறிக்கும் சங்ககாலச் சொல் <big>'செய்வினை'</big>  
1. அறம் தலைப்பிரியாது ஒழுகல் (ஒல்லும் வகையான் அறவினை ஓவாதே செல்லும் வாய் எல்லாம் செயல் - திருக்குறள்)
1. சிறந்த கேளிர் கேடு பல ஊன்றல் (கேட்டின்கண் உண்டோர் உறுதி கிளைஞரை நீட்டி அளப்பதோர் கோல் - திருக்குறள்)
# முள்ளியூர்ப் பூதியார்

## பாடல் தரும் செய்திகள்

### பொருள்செய்வதன் நோக்கம்

#### தாங்கல் வேண்டும்

இந்த நன்னோக்குடன் அவர் பொருளீட்டச் சென்றிருக்கிறார். எனவே அவர் பிரிவைச் சிலநாள் தாங்கிக்கொள்ளத்தான் வேண்டும் என்று தோழி தலைவியை வற்புறுத்துகிறாள்.
# முள்ளியூர்ப் பூதியார்

## பாடல் தரும் செய்திகள்

### உமண் விளி

உப்பு விற்கச் செல்லும் உமணர்கள் உப்பு வண்டியை மேட்டு நிலத்துக்கு ஏற்றும்போது பகடுகளைப் பல நுகங்களில் கட்டி ஒன்றாகப் பிணித்து இழுக்கச் செய்வர். அப்போது பலநுகப் பகடுகளை ஓட்டுவதற்குப் பலர் செய்யும் அதட்டல் ஒலிதான் உமண் விளி.  
இந்த ஒலியைக் கேட்டு அங்குள்ள பாலைநிலத்தில் மேயும் மான்கள் நாலாப் பக்கமும் ஓடுமாம். அப்படிப்பட்ட நிலவழியில் தலைவன் பொருள் தேடச் சென்றானாம்.
# முள்ளியூர்ப் பூதியார்

## பாடல் தரும் செய்திகள்

### மண்ணா முத்தம்

முத்தம் என்றும் சொல்லப்படும் முத்து நீரில் தோன்றும். நீரில் கழுவி எடுக்கப்படும். நீண்ட மால மூங்கிலில் விளையும் முத்தம் முத்தம் மண்ணா முத்தம். நீரில் கழுவப்படாத முத்தம். அவை மூங்கிலின் கணுக்கள் உடைந்து தெறிக்குமாம்.
# முள்ளியூர்ப் பூதியார்

## பாடல் தரும் செய்திகள்

### கழங்கு விளையாட்டு

கழங்கு என்பது கழறசிக்காய். இதனை இக்காலத்தில் சூட்டுக்கொட்டை எனவும் வழங்குவர். இது வெண்மை நிறம் கொண்டது. கழங்குகளைக் குழியில் போட்டு விளையாடும் ஆட்டம் கழங்கு.  
மூங்கிலின் கணு உடைந்து தெறிந்து மண்ணிலுள்ள பழங்குழிகளில் விழுவது வழங்கு விளையாட்டு போல் இருக்குமாம். (இக்காலத்தில் சிறுவர்கள் குண்டைக் குழியில் போட்டு விளையாடும் ஆட்டம் அக்காலக் கழங்காட்டம் போன்றது)  
இப்படிப்பட்ட பாலைநிலப் பாதையில் தலைவன் பொருள்தேடச் சென்றானாம்.
# முள்ளியூர்ப் பூதியார்

## பாடல் தரும் செய்திகள்

### நன்னன் பொன்படு நெடுவரை

மூங்கிலின் மண்ணா முத்துகள் கழங்கு போல் பழங்குழிகளில் தாவும் மலைப்பகுதிகளைக் கொண்டது 'பொன்படு நெடுவரை'. இதன் அரசன் நன்னன்.  
இந்த மலைப்பகுதி நாட்டில் பொருள்செய்யத் தலைவன் சென்றானாம்.
# வருமுலையாரித்தி

**வருமுலையாரித்தி** சங்ககாலப் பெண் புலவர்களுள் ஒருவர். இவரது பெயரை வருமுலை ஆரித்தி என்று பிரித்துப் பார்த்தால் பருத்த முலையை உடையவர் எனப் பொருள் வரும். இற்றி என்பது சங்ககாலப் பெயர்களில் ஒன்று. இந்த வகையில் வருமுலையார் இற்றி என்று பொருள் படும்படியும் பிரித்துப் பார்க்கலாம்.  
இவரது பாடல் ஒன்றே ஒன்று சங்கப்பாடல் தொகுப்பில் இடம் பெற்றுள்ளது. அது குறுந்தொகை 176 எண்ணிலுள்ள பாடலாக அமைந்துள்ளது.
# வருமுலையாரித்தி

## பாடல் சொல்லும் செய்தி

அவன் ஒருநாள் மட்டும் வந்தானா? இரண்டு நாள் மட்டும் வந்தானா? இல்லை இல்லை. பலநாள் வந்தான். பணிவுள்ள சொற்களால் என்னுடன் பேசினான். என் நெஞ்சை நன்றாக நெகிழச் செய்துவிட்டான். அதன் பின் போய்விட்டான்.  
(உன் தேனைப் பருகிவிட்டு) வரையில் கட்டியிருக்கும் தன் கூட்டுக்குச் செல்லும் தேனீ போலச் சென்றுவிட்டான்.  
உனக்கு இனி ஆசு(பற்றுக்கோடு) அவன்தான். அவன் எங்கு இருக்கிறானோ தெரியவில்லை.  
எங்கோ இடியுடன் பெய்த மழையால் இங்குள்ள ஆற்றில் வெள்ளம் வருவது போல இங்கு உன் நெஞ்சில் (காம)வெள்ளம் பாய்கிறது. அதனால் உன் நெஞ்சு அழுகிறது.  
(அவன் வந்தால் அவனைக் கடிந்துகொள்ளாது ஏற்றுக்கொள் என்று தோழி தலைவியிடம் சொல்லித் தலைவனுக்கு வாயில் நேர்கிறாள்.)
# வெண்மணிப் பூதி

**வெண்மணிப் பூதி** என்பவர் சங்ககாலப் பெண்புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் உள்ளது. அது குறுந்தொகை 299 எண் கொண்ட பாடல். பூதன் ஆண்பால் பெயர். பூதி பெண்பால் பெயர். வெண்ணி என்பது இப்புலவர் வாழ்ந்த ஊர். இது இக்காலத்தில் கோயில்வெண்ணி எண்ணும் பெயருடன் உள்ளது.
# அடிமலரல்

**அடிமலரல்** என்பது தாவரங்களின் வன்மையான பிரதான தண்டிலும் அடிமரத்திலும் நடைபெறும் பூத்தல்,காய்த்தல் செயற்பாடுகளைக் குறிக்கும் தாவரவியல் பதமாகும். சில தாவரங்களில் பிரதான தண்டுகளில் நடைபெறும் சாதாரண அரும்பு , இலை தோன்றுதல் செயற்பாட்டுக்கு மேலதிகமாக இச் செயற்பாடு நடைபெறுகிறது. இதனால் உயரத்திற்கு பறக்கவோ மரமேறவோ முடியாத விலங்குகளும் இத்தாவரங்களின் மகரந்தச் சேர்க்கை, வித்துப்பரம்பல் என்பவற்றில் பங்களிக்க முடியும்
# அடிமலரல்

## எடுத்துக்காட்டுகள்

- பலா
- நாகலிங்க மரம்
- Syzygium moorei
- Cacao
- Callistemon
- Cempedak
- Cercis
- Jabuticaba
# நாதன் ஹௌரிட்சு

**நாதன் மைக்கல் ஹௌரிட்சு**: (Nathan Michael Hauritz, பிறப்பு: அக்டோபர் 18, 1981) ஆத்திரேலியா துடுப்பாட்ட அணியின் பந்துவீச்சாளர். வொண்டாய் குயின்ஸ்லாந்தில் பிறந்த இவர் ஆத்திரேலியா தேசிய அணி, நியூ சவ்த் வேல்ஸ் புளு துடுப்பாட்ட அணி, குயின்ஸ்லாந்து பிராந்திய அணிகளில் அங்கத்துவம் பெறுகின்றார்.
# டக் பொலிஞ்சர்

**டக்லஸ் எர்வின் பொலிஞ்சர்** (Douglas Erwin Bollinger, பிறப்பு: சூலை 24, 1981) ஆத்திரேலியத் துடுப்பாட்ட அணியின் முன்னாள் வீரர் ஆவார். இடதுகை மட்டையாளர் மற்றும் விரைவு வீச்சாளரான இவர் நியூ சவுத்து வேல்சு புளூசு அணிக்காக முதல் தரத் துடுப்பாட்டப் போட்டிகளிலும் , ஆத்திரேலியத் தேசிய அணிக்காகவும் விளையாடியுள்ளார். மேலும் இங்கிலாந்திலுள்ள வோர்செஸ்டெர்ஷயர் மாகாணத் துடுப்பாட்ட அணி மற்றும் கென்டி மாகாணத் துடுப்பாட்ட அணிகளுக்காகவும் விளையாடியுள்ளார். இந்தியன் பிரீமியர் லீக் போட்டிகளில் இவர் சென்னை சூப்பர் கிங்ஸ் அணிக்காக விளையாடியுள்ளார். மேலும் *ஹோபர்ட் ஹரிகேன்ஸ் , சிட்னி சிக்சர்ஸ்,மற்றும் சிட்னி தண்டர்ஸ்* அணிகளுக்காக இருபது20 போட்டிகளிலும் விளையாடியுள்ளார். பெப்ரவரி5, 2018 இல் அனைத்து வடிவ துடுப்பாட்டங்களில் இருந்தும் ஓய்வு பெறுவதாக அறிவித்தார்.
# டக் பொலிஞ்சர்

## இந்தியன் பிரீமியர் லீக்

2010 இந்தியன் பிரீமியர் லீக் போட்டித் தொடருக்காக சென்னை சூப்பர் கிங்ஸ் அனி நிர்வாகம் இவரை ஏலத்தில் எடுத்தது. சென்னை சூப்பர் கிங்ஸ் அணியில் இடம்பெற்றிருந்த நியூசிலாந்தின் சகலத் துறையரான ஜேக்கப் ஓரம் காயம் காரணமாக விலகியதால் இவருக்கு வாய்ப்பு கிடைத்தது. ஆனால் பொலிஞ்சர் பிரீமியர் லீக்கின் இரண்டாவது பகுதியில் தான் சென்னை அணிக்காக விளையாடினார். ஏனெனில் அவர் நியூசிலாந்து துடுப்பாட்ட அணிக்கு எதிரான ஆத்திரேலியத் துடுப்பாட்ட அணியில் இடம் பெற்றிருந்தார். சென்னை அணிக்காக விளையாடும் நான்காவதுஆத்திரேலியத் துடுப்பாடட் வீரர் இவர் ஆவார். இதற்கு முன்னதாக மாத்தியூ எய்டன், மைக்கேல் ஹசி மற்றும் ஜோர்ஜ் பெய்லி ஆகியோர் விளையாடியுள்ளனர். இவரின் முதல் போட்டி ராஜஸ்தான் ராயல்ஸ் அணிக்கு எதிராக விளையாடினார். இந்தப் போட்டியில் ராஜஸ்தான் அணிக்கு 246 ஓட்டங்கள் இலக்காக நிர்ணயிக்கப்பட்டது. இந்தப் போட்டியில் நான்கு ஓவர்கள் வீசி ஷேன் வாட்சன் உட்பட இலக்குகளை வீழ்த்தினார். மேலும் யூசுப் பதான் அடித்த பந்தை எல்லைக் கோட்டின் அருகே வைத்து *கேட்ச் பிடித்ததால்* இந்தப் போட்டியின் *கேட்ச் ஆஃப் தெ மேட்ச்* விருது பெற்றார்.இந்தப் போட்டியில் சக பந்துவீச்சாளர்கள் ஓவருக்கு 13 ஓட்டங்களை சராசரியாக கொடுத்த போது இவர் 3.75 மட்டுமே கொடுத்தார்.இந்ர்தப் போட்டியில் சென்னை அணி 23 ஓட்டங்கள் வித்தியாசத்தில் வெற்றி பெற்றது.  
பின் கொல்கத்தா நைட் ரைடர்ஸ் அணிக்கு எதிரான போட்டியில் நான்கு ஓவர்கள் வீசி 15 ஓட்டங்களை மட்டுமே விட்டுக் கொடுத்து 2 இலக்குகளைக் கைப்பற்றினார். இதில் ஒரு ஓவரை *மெய்டனாக* வீசினார். இதன்மூலம் அந்த அணியை 139 ஓட்டங்களுக்குள் கட்டுப்படுத்தியது. இந்தப் போட்டியில் சென்னை சூப்பர் கிங்ஸ் அணி 9 இலக்குகள் வித்தியாசத்தில் வெற்றி பெற்றது. பின் டெல்லி டேர்டெவில்ஸ் அணிக்கு எதிரான போட்டியில் இவர் வீசிய முதல் ஓவரிலேயே வீரேந்தர் சேவாக் மற்றும் திலகரத்ன டில்சான் ஆகியோரது இலக்கினை வீழ்த்தினார். இதில் நான்கு ஓவர்கள் வீசி 24 ஓட்டங்களை மட்டுமே விட்டுக் கொடுத்து 2 இலக்குகளைக் கைப்பற்றினார். பின் டெக்கான் சார்ஜர்ஸ் அணிக்கு எதிரான் அரையிறுதிப் போட்டியில் நான்கு ஓவர்களை வீசி 13 ஓட்டங்களை விட்டுக் கொடுத்து 4 இலக்குகளை வீழ்த்தி அணியை இறுதிப் போட்டிக்குச் செல்வதற்கு உதவினார். இதுவே இவரின் சிறப்பான பந்துவீச்சாக அமைந்தது. பின் இந்தத் தொடருக்கான கோப்பையை மும்பை இந்தியன்ஸ் அணியை வீழ்த்தி சென்னை அணி கைப்பற்றியது. இவரின் வருகைக்கு முன்னர் 8 போட்டிகளில் 3 போட்டிகளில் மட்டுமே சென்னை அணிவென்றிருந்தது.
# ஜிம்மி கமாண்டே

**ஜேம்ஸ் கபதா கமாண்டே** (James Kabatha Kamande, பிறப்பு: திசம்பர் 12, 1978) கென்யா அணியின் தற்போதைய தலைவரான இவர் ஒரு வலதுகைத் துடுப்பாளர். பந்துவீச்சாளர். கென்யா முரன்கா நகரத்தில் பிறந்த கமாண்டே கென்யா தேசிய அணி, நைரோபி ஜிம்கானா அணிகளில் அங்கத்துவம் பெறுகின்றார்.
# ஜேசன் கிரேசா

**ஜேசன் ஜோன் கிரேசா** (Jason John Krejza பிறப்பு: 14 ஜனவரி 1983, சிட்னி, ஆஸ்திரேலியா) ஓர் முன்னாள் ஆத்திரேலியத் துடுப்பாட்டக்காரர். இவரது தந்தையார் செக்கோசுலோவாக்கியாவில் கழகநிலை உதைபந்தாட்ட வீரராக விளங்கினார். இவரது தாயார் போலந்தில் பிறந்தவர். "கிரேசி" என்பது இவரது புனைபெயர் ஆகும். இதன்மூலம் அறிமுகப் போட்டியில் 5இலக்குகள் பெற்ற 14 ஆவது ஆத்திரேலிய வீரர் ஆனார். மேலும் அறிமுகப் போட்டியில் அதிக ஓட்டங்கள் கொடுத்த பந்துவீச்சாளர் மற்றும் அதிக இலக்குகள் எடுத்த பந்து வீச்சாளர் ஆகிய சாதனைகளைப் படைத்தார். மேலும் தனது முதல்தரத் துடுப்பாட்டப் போட்டியின் அறிமுகப் போட்டியில் 91 ஓட்டங்கள் கொடுத்து 4 இலக்குகள் கைப்பற்றிய தனது சொந்த சாதனையை இவர் முறியடித்தார்.  
பெப்ரவரி 6, 2011 இல் பெர்த் மைதானத்தில் நடைபெற்ற இங்கிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். 4 பந்துகளில் 6 ஓட்டங்கள் எடுத்தார். பந்துவீச்சில் 9 ஓவர்கள் வீசி 53 ஓட்டங்களை விட்டுக்கொடுத்தார். இதில் 2 இலக்குகளைக் கைப்பற்றினார். இந்தப் போட்டியில் ஆத்திரேலிய அணி 57 ஓட்டங்கள் வித்தியாசத்தில் வெற்றி பெற்றது.
# வெறிபாடிய காமக் கண்ணியார்

**வெறிபாடிய காமக்கண்ணியார்** சங்ககாலப் புலவர்களில் ஒருவர்.இவர் பாடியனவாகச் சங்க நூல்களில் இரண்டு பாடல்கள் மட்டுமே உள்ளன. இரண்டும் குறிஞ்சித் திணை பற்றிப் பாடிய அகப்பொருள் பாடல்கள். இரண்டு பாடல்களிலும் தலைவி தன் தோழியிடம் தலைவனைப் பற்றிப் பெருமையாகப் பேசுகிறாள். இரண்டு பாடல்களிலும் வெறியாட்டு பற்றிய செய்திகள் உள்ளன.
# வெறிபாடிய காமக் கண்ணியார்

## பெயர் விளக்கம்

:வெறியாட்டு விழாவைப் பற்றி இப் புலவர் தம் இரு பாடல்களிலும் பாடியுள்ளதால் இவரை வெறிபாடிய காமக் கண்ணியார் என்றனர். காமக் கண் என்பது வெறியாடும் பெண்ணின் காமக் கண்.
- இவர் பாடற் பொருளால் பெயர் பெற்ற புலவர்.
# வெறிபாடிய காமக் கண்ணியார்

## பெயர் விளக்கம்

### வெறியாட்டு

தலைவன் தலைவியைத் துய்த்தான். அவன் ஏக்கத்தால் தலைவி மெலிந்தாள். மெலிவுக்குக் காரணம் தாய் ஆராய்ந்தது பற்றியும், வெறியாட்டு விழாக் கொண்டாடியது பற்றியும், விழாவுக்குப் பின் நிகழ்ந்தது பற்றியும் இப் புலவர் தன் இரு பாடல்களிலும் கூறியுள்ள செய்திகளின் தொகுப்பு இது.
- தலைவன் தலைவி உறவு தாய்க்குத் தெரியாது.
- தலையளி செய்யாத தலைவனை நினைந்து ஏங்கும் தலைவி உடல் மெலிந்துபோகிறாள். அதனால் அவளது கைவளை கழல்கிறது.
- தலைவி மெலிவுக்குக் காரணம் என்னவென்று அவளது தாய் குறிசொல்லும் முதுவாய்ப் பெண்டைக் கேட்கிறாள். அவளும் அவளைச் சேர்ந்தவர்களும் 'பொய்வல் பெண்டிர்'. அவள் பிரம்பைத் தலைவியின் கையில் வைத்துப் பார்த்துக் குறி சொல்கிறாள்.
- குறிக்காரி நெடுவேளாகிய முருகனைப் பேணி விழாக் கொண்டாடினால் இவள் ஏக்கம் தணியும் என்கிறாள்.
- அதன்படி விழாக் கொண்டாடினர்.
- அந்த விழாவை முருகாற்றுப்படுத்தல் என்றும் கூறுவர்.
- மகளின் அழகு முன்பு இருந்ததைவிட மேலும் சிறக்கவேண்டும் எனத் தாய் வேண்டிக்கொள்வாள்.
- மனையில் இன்னிசை முழங்கப்படும்.
- விழாவுக்குக் களம் அமைப்பர். அகன்ற பந்தல் போடுவர்.
- முருகாற்றுப்படுத்தும் பெண்ணுக்கு வெள்ளெருக்கு மாலையும், கடம்பு மாலையும் அணிவிப்பர்.
- வேலன் வீடெங்கும் எதிரொலிக்கும்படி முருகன் பெயர் சொல்லிப் பாடிக்கொண்டு கைகளை உயர்த்தி ஆடுவான்.
- (மறி என்னும் ஆட்டுக்குட்டியைப்) பலி கொடுப்பான்.
- அதன் குருதியில் கலந்து தினையை மனையெங்கும் தூவுவான்.
- பொம்மலாட்டத்தில் பொம்மையை ஆட்டுவது போல வெறியாடு மகளைத் தன் விருப்பப்படி ஆட்டுவிப்பான்.
:இதுதான் வெறியாட்டு.
# வெறிபாடிய காமக் கண்ணியார்

## பாடல் தரும் செய்திகள்

- வெறியாட்டு விழாக் கொண்டாடி முடிந்த நாளின் நள்ளிரவில் தலைவன் தலைவியின் இல்லத்துக்கு வந்துவிட்டான். தலைவியை வேலன் பிரம்பால் அடித்த இடங்களிலெல்லாம் உயிர் குழைந்து இன்பம் ஏறும் வகையில் ஆரத் தழுவித் தழுவி ஆறுதல் கூறினான்.
- என் கைகளில் கழன்ற வளையல் வெறியாடிய பின் முருகன் அருளால் கழலாமல் நின்றுவிட்டால், நின்றுவிட்ட செய்தியை என் கான்கெழு நாடன் கேட்டால், பிறன் ஒருவன் வளையல் செறியச் செய்தான் என எண்ணினால், நான் உயிர் வாழமாட்டேன் - என்கிறாள் தலைவி.
# மௌரிஸ் ஔமா

**மௌரிஸ் எமாலோ ஔமா** (Morris Amollo Ouma, பிறப்பு: நவம்பர் 8, 1982) கென்யா அணியின் தற்போதைய குச்சக் காப்பாளர் (wicket-keeper அல்லது wicketkeeper அல்லது பெரும்பாலும் keeper). கென்யா கிம்பிளி நகரத்தில் பிறந்த கமாண்டே கென்யா தேசிய அணி, ஆபிரிக்கா XI அணிகளில் அங்கத்துவம் பெறுகின்றார்.
# வெள்ளை யானை

***வெள்ளை யானை*** (*Vellai Yaanai* ) என்பது 2021 ஆம் ஆண்டு வெளிவந்த இந்தியத் தமிழ் மொழி நாடகத் திரைப்படமாகும். சுப்பிரமணியம் சிவா இயக்கிய இப்படத்தில் சமுத்திரக்கனி, ஆத்மியா ராஜன் ஆகியோர் முக்கிய வேடங்களில் நடித்திருந்தனர். மினி சுடுடியோஸ் தயாரித்த இத்திரைப்படம் 2021 சூலை 11 அன்று சன் தொலைகாட்சியில் வெளியிடப்பட்டது.
# வெள்ளை யானை

## நடிகர்கள்

- வெள்ளை குஞ்சுவாக சமுத்திரக்கனி
- வேண்டாம் அமிர்தமாக ஆத்மியா ராஜன்
- கேகேவாக யோகி பாபு
- எஸ். எஸ். ஸ்டான்லி
- ராமதாஸ்
- பாவ செல்லத்துரை
- சரண்யா ரவிச்சந்திரன்
# வெள்ளை யானை

## தயாரிப்பு

நீண்ட ஓய்வுக்குப் பிறகு சுப்பிரமணியம் சிவா இயக்குநராகத் திரும்பினார். மேலும் சமுத்திரக்கனியை விவசாயியாக முக்கிய வேடத்தில் நடிக்கத் தேர்ந்தெடுத்தார். ஜோசப் (2018) என்ற மலையாளத் திரைப்படத்தில் ஆத்மியா ராஜனின் நடிப்பால் ஈர்க்கப்பட்ட இயக்குநர் இவரை முன்னணி நடிகையாகத் தேர்ந்தெடுத்தார். படத்தின் தயாரிப்பிற்குப் பிந்தைய பணிகள் ஜூன் 2019 இல் தொடங்கியது. ஆனால் படத்தின் வெளியீடு இரண்டு ஆண்டுகள் தாமதமானது.
# வெள்ளை யானை

## ஒலிப்பதிவு

சந்தோஷ் நாராயணன் படத்துக்கு இசையத்திருந்தார்.
# வெள்ளை யானை

## வெளியீடு

படம் நேரடியாக சன் தொலைக்காட்சியில் 2021 சூலை 11 அன்று வெளியிடப்பட்டது. சினிமா எக்ஸ்பிரஸின் ஒரு விமர்சகர், "படத்தின் ஒழுங்கின்மை நல்ல எண்ணம் கொண்ட சமுத்திரக்கனியின் கண்ணீரைக் கெடுக்கிறது" என்று எழுதினார். மேலும் "ஒழுங்கற்ற எழுத்து நன்றாக நிகழ்த்தப்பட்ட கிராமப்புற நாடகத்தை அழிக்கிறது." திரைவிமர்சன இணையங்களான பிகைன்ட்வுட்ஸ், தினமலர் ஆகியவை படத்திற்கு கலவையான விமர்சனங்களை அளித்தன.
# தன்மய் மிஸ்ரா

**தன்மய் மிஸ்ரா** (*Tanmay Mishra*, , பிறப்பு: டிசம்பர் 22, 1986) கென்னியத் துடுப்பாட்ட வீரர் ஆவார். இந்தியா, மும்பையில் பிறந்த இவர் தனது முதலாவது ஒருநாள் பன்னாட்டுப் போட்டியை கென்ய அணிக்காக 2006 ஆம் ஆண்டில் சிம்பாப்வே அணிக்கு எதிராக விளையாடினார். 2007 ஆம் ஆண்டில் இவர் இந்தியாவில் பல்கலைக்கழகப் படிப்பை மேற்கொண்டதால் அடுத்த மூன்று ஆண்டுகளுக்கு இவர் கென்யாவுக்காக எப்போட்டிகளிலும் கலந்து கொள்ளவில்லை. 2010 அக்டோபரில் மீண்டும் கென்ய அணிக்காக விளையாட ஆரம்பித்தார்.  
மிஸ்ரா 2012 இந்தியன் பிரீமியர் லீக் போட்டித் தொடரில் விளையாடுவதற்காக டெக்கான் சார்ஜர்ஸ் அணியில் இந்தியக் குடியுரிமை உள்ளவராக சேர்த்துக் கொள்ளப்பட்டார். 2014 இல் பெங்களூர் ராயல் சேலஞ்சர்ஸ் அணியில் விளையாடினார்.
# கதிரேசன் மத்திய கல்லூரி

**கதிரேசன் மத்திய கல்லூரி** (*Kathiresan Central College*) இலங்கையின் மத்திய மாகாணத்தில் உள்ள பிரபலமான தேசியப் பாடசாலைகளில் ஒன்று. கண்டி மாவட்டம், நாவலப்பிட்டியில் அமைந்துள்ள இக்கல்லூரி பத்து தசாப்தங்களுக்கும் கூடுதலான வரலாற்றைக் கொண்டது. பல்வேறு கல்விமான்களையும், விளையாட்டு வீரர்களையும் உருவாக்கியுள்ளது.  
கதிரேசன் கல்லூரி 1924 ஆம் ஆண்டு ஐப்பசி மாதம் 30 ஆம் திகதி ஆரம்பிக்கப்பட்டது
# கதிரேசன் மத்திய கல்லூரி

## பாடசாலைத் தலைமை ஆசிரியர்கள்

1. திரு ஆழ்வாப்பிள்ளை
1. திரு உமாபதி
1. திரு என். எச். எக்டர் ஜயசிங்க 1931-1936
1. திரு எஸ். கிருஷ்ணசாமி 1936-1938
1. திரு கே. செல்வதுரை 1938-1939
1. திரு ஜே. ஜி. ராஜகுலேந்திரன் (1939-1948)
1. திரு வி. இராமநாதன் (1948-1951)
1. திரு க. சபா ஆனந்தன் (1951-1963)
1. திரு எஸ். ஆனந்தகுமாரசுவாமி (1964-1970)
1. திரு அ. இராஜகோபால் (1970-1972)
1. திரு எஸ். இராஜா (1972-1973)
1. திரு எஸ். வி. ஆறுமுகம் (1973-1974)
1. திரு ரி. வி. மாரிமுத்து (1974-1975)
1. திரு எஸ். வி. ஆறுமுகம் (1975-1984)
1. திரு எஸ். எம். ஏ. மூர்த்தி (1984-1985)
1. திரு எஸ். செல்வக்குமார் (1985-1990)
1. திரு ரி. பெரியசாமி (1990-1991)
1. திரு பி. பெரியசாமி (1991-1994)
1. திரு மு. கணபதிபிள்ளை (1994-1996)
1. திரு எஸ். கே. எழில்வேந்தன் (1997- )
1. திருமதி லோகநாதன் (2005-2006)
1. திரு ராஜேந்திரன் (2007-2016)
1. திரு டி. நாகராஜ் (2016 - )
# கதிரேசன் மத்திய கல்லூரி

## பாடசாலைப் பண்

:வாழிய கதிரேசன் ! வாழிய வாழியவே !
:ஊழி தோறூழி உயர்ந்தொளி பெற்றிட
:வாழிய கதிரேசன் ! வாழிய வாழியவே !
:மாவலி கங்கை மருங்கு நிமிர்ந்தனன்
:மாண்புற கதிரேசன்.!
:தீங்கலைத் தேனுகர் கண்டதிழ் மாணவர்
:சேர்ந்து சிறந்தனமே !
:வாழிய கதிரேசன் ! வாழிய வாழியவே !
:நன்னேறி யோர் உறை நாவலர் நகர் நிறை
:நற்றமிழ் ஆயினனே.!
:மின்னுமிழ் மாமணி ஆகி மிளிர்ந்த தொனி !
:விட்டு விளங்கினனே !
:வாழிய கதிரேசன் ! வாழிய வாழியவே !  
:கற்ற கலைத்திறன் முற்றிய பேருகையுற்ற நலத்தாலே !
:வெற்றிகள் உற்றனம் விருதுகள் பெற்றனம்!
:வீறு படைத்தனமே
:வாழிய கதிரேசன் ! வாழிய வாழியவே !
# கதிரேசன் மத்திய கல்லூரி

## இங்கு படித்தவர்கள்

- கே. எஸ். ஆனந்தன் - எழுத்தாளர்
# சைந்தவி

**சைந்தவி** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# சைந்தவி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>)சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | த<sub>2</sub> ப ம<sub>1</sub> க<sub>2</sub> ரி<sub>2</sub> ச நி<sub>2</sub>த<sub>2</sub> நி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமைந்துள்ளன. இதன் ஆரோகணத்தில் 7 சுரங்களும் அவரோகணத்தில் 7 சுரங்களும் உள்ளன. இதனால் இது "சம்பூர்ண" இராகம் எனப்படுகின்றது.
# சிவரஞ்சனி

**சிவரஞ்சனி** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# சிவரஞ்சனி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>)சாதாரண காந்தாரம் (க<sub>2</sub>), பஞ்சமம் (ப), சதுச்ருதி தைவதம் (த<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் த<sub>2</sub> ப க<sub>2</sub> ரி<sub>2</sub> ச | } |
| --- | --- | --- |  
- இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இது "ஔடவ" இராகம் எனப்படுகின்றது.
- மத்திமம், நிஷாதம் வர்ஜம் என்பதனால் இது ஒரு வர்ஜ இராகம் ஆகும். இது உபாங்க இராகம் ஆகும்.
- இவ்விராகத்தின் ரிஷப, காந்தார மூர்ச்சனைகளே முறையே ரேவதி, சுநாதவினோதினி ஆகிய இராகங்களாக ஒலிக்கின்றன.
# சிறீராகம்

**சிறீராகம்** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# சிறீராகம்

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>)சுத்த மத்திமம் (ம<sub>1</sub>), பஞ்சமம் (ப), கைசிக நிசாதம் (நி<sub>2</sub>), சதுச்ருதி தைவதம் (த<sub>2</sub>), சாதாரண காந்தாரம் (க<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>ப த<sub>2</sub> நி<sub>2</sub>ப ம<sub>1</sub> ரி<sub>2</sub> க<sub>2</sub> ,ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படுகிறது. இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இது "ஔடவ சம்பூர்ண" இராகம் எனப்படுகின்றது. இதன் அவரோகணத்தில் தைவதம், நிசாதம், காந்தாரம் என்பன ஒழுங்கு மாறி வருகின்றன. இதனால் இது வக்கிர இராகம் எனப்படுகின்றது.
# சிறீரஞ்சனி

**சிறீரஞ்சனி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# சிறீரஞ்சனி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>)சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>த<sub>2</sub> ம<sub>1</sub> க<sub>2</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படுகிறது. இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது.
# வெறியாட்டு

**வெறியாட்டு** என்பது சங்க கால வீட்டுவிழா.  
தலைவியைத் துய்த்த தலைவன் தலைவியிடம் வராமல் 'ஒருவழித் தணந்து' நிற்பதும், தலைவி தலைவனை எண்ணி உடல் இளைப்பதும், இந்த இளைப்புக்கான காரணத்தை அவளது தாய் வேலனையோ, குறிசொல்லும் முதுவாய்ப் பெண்டையோ கேட்டறிவதும், அவர்கள் முருகன் அணங்கினான் என்பதும், வெறியாட்டு அயர முருகன் சினம் தணிந்து மகள் நலம் பெறுவாள் என்பதும், தாய் மகளுக்கு வெறியாட்டு விழா நடத்துவதும் வெறியாட்டு எனப்படும். இதனை முருகயர்தல் என்றும் கூறுவர்.
# வெறியாட்டு

## வெறிபாடிய காமக் கண்ணியார் கூறுவன

தலைவன் தலைவியைத் துய்த்தான். அவன் ஏக்கத்தால் தலைவி மெலிந்தாள். மெலிவுக்குக் காரணம் தாய் ஆராய்ந்தது பற்றியும், வெறியாட்டு விழாக் கொண்டாடியது பற்றியும், விழாவுக்குப் பின் நிகழ்ந்தது பற்றியும் பெண்புலவர் வெறிபாடிய காமக் கண்ணியார் தன் இரு பாடல்களிலும் கூறியுள்ள செய்திகளின் தொகுப்பு இது.
- தலைவன் தலைவி உறவு தாய்க்குத் தெரியாது.
- தலையளி செய்யாத தலைவனை நினைந்து ஏங்கும் தலைவி உடல் மெலிந்துபோகிறாள். அதனால் அவளது கைவளை கழல்கிறது.
- தலைவி மெலிவுக்குக் காரணம் என்னவென்று அவளது தாய் குறிசொல்லும் முதுவாய்ப் பெண்டைக் கேட்கிறாள். அவளும் அவளைச் சேர்ந்தவர்களும் 'பொய்வல் பெண்டிர்'. அவள் பிரம்பைத் தலைவியின் கையில் வைத்துப் பார்த்துக் குறி சொல்கிறாள்.
- குறிக்காரி நெடுவேளாகிய முருகனைப் பேணி விழாக் கொண்டாடினால் இவள் ஏக்கம் தணியும் என்கிறாள்.
- அதன்படி விழாக் கொண்டாடினர்.
- அந்த விழாவை முருகாற்றுப்படுத்தல் என்றும் கூறுவர்.
- மகளின் அழகு முன்பு இருந்ததைவிட மேலும் சிறக்கவேண்டும் எனத் தாய் வேண்டிக்கொள்வாள்.
- மனையில் இன்னிசை முழங்கப்படும்.
- விழாவுக்குக் களம் அமைப்பர். அகன்ற பந்தல் போடுவர்.
- முருகாற்றுப்படுத்தும் பெண்ணுக்கு வெள்ளெருக்கு மாலையும், கடம்பு மாலையும் அணிவிப்பர்.
- வேலன் வீடெங்கும் எதிரொலிக்கும்படி முருகன் பெயர் சொல்லிப் பாடிக்கொண்டு கைகளை உயர்த்தி ஆடுவான்.
- (மறி என்னும் ஆட்டுக்குட்டியைப்) பலி கொடுப்பான்.
- அதன் குருதியில் கலந்து தினையை மனையெங்கும் தூவுவான்.
- பொம்மலாட்டத்தில் பொம்மையை ஆட்டுவது போல வெறியாடு மகளைத் தன் விருப்பப்படி ஆட்டுவிப்பான்.
:இதுதான் வெறியாட்டு.
# வெறியாட்டு

## பிற புலவர்கள் கூறுவன

### பெருஞ்சாத்தனார் கூறுவன

- மறியின் குரலை அறுப்பர்.
- அதன் குருதியில் தினையை நனைத்துவைத்துப் படைப்பர்.
- <big>**பேய்ப்பிடித்தவள்**</big> என்று பிரம்பால் அடிப்பர்.
- ஆற்றுக் கவலைக்கு அழைத்துச் செல்வர்.
- அப்போது பல இசைக்கருவிகள் முழக்கப்படும்.
- முருகனையும் வேறு பல தெய்வங்களையும் வாழ்த்துவர்.
# வெறியாட்டு

## பிற புலவர்கள் கூறுவன

### வேம்பற்றூர்க் கண்ணன்கூத்தன்

:ஆட்டுக்குட்டியைப் பலி கொடுத்து, அதன் குருதியை வெறியாடும் தலைவி நெற்றியில் வேலன் பூசுவான்.